**AJUNTAMENT DE CAPELLADES**

1. **LECTURA I APROVACIÓ DE L’ACTA ANTERIOR NÚM. 10 DE L’1/07/2015.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que l’acta núm. 10 del dia 01/07/2015 ha estat distribuïda entre els/les Srs/es assistents, és dóna per llegida (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

**Incorporació punt d’urgència**

Abans d’aprovar l’acta anterior, el Sr. alcalde indica al Plenari de l’Ajuntament que s’hauria d’incloure, per urgència, un altre punt en l’ordre del dia d’aquesta sessió.

Aquest punt és, si s’escau, MODIFICACIÓ DELS ESTATUTS DE LA FUNDACIÓ CONSORTS GUASCH DE CAPELLADES.

**Sr. alcalde, Aleix Auber Álvarez,** com hem comentat a la resta de grups es proposa votar per urgència la modificació dels representats de la Fundació Consorts Guasch en funció del que havíem parlat de la modificació dels estatuts de la Fundació, ja que hi trobàvem contradiccions en el fet de que hi hagués la secretaria com a patrona, qüestió que des de tots els representats dels diferents grups polítics enteníem que no havia de ser així, i per tant el que votem per urgència és el punt de modificar un altre cop els representants en aquest organisme, per tant es proposa nomenar com a secretari de la Fundació Consorts Guasch al Sr. Salvador Vives Alari com a regidor d’Acció Social, en lloc de la Sra. Milagros de Legorburu Martorell

Passada a votació la inclusió en l’ordre del dia d’aquesta sessió es aprovat per unanimitat dels/les dotze regidors/es assistents al Ple, dels/les tretze que componen de dret aquesta corporació.

Seguidament el Sr. alcalde pregunta als/a les assistents si hi ha alguna rectificació a fer a l’acta anterior.

Passada a votació l’acta núm. 10 de l’1/07/2015 resta aprovada per la unanimitat dels/les dotze regidors/es assistents al Ple, dels/les tretze que componen de dret aquesta corporació.

1. **DONAR COMPTE DEL DECRET DE L’ALCALDIA 177/2015.**

***Decret 177/2015***

*Contractació per màxima urgència del Sr. Enric Molner Closas amb el DNI núm. 46 584 295-A com a personal laboral temporal d’aquest ajuntament.*

*Atès que es necessari la provisió del lloc de treball de tècnic/a auxiliar de cultura i festes per màxima urgència, per tal de garantir el bon funcionament de l’àrea de cultura i festes d’aquest ajuntament, amb motiu de la jubilació del Sr. Josep Vallès Sanmartí que ocupava aquest lloc de treball.*

*Aquesta substitució s’haurà de limitar estrictament fins que es convoquin i finalitzin les proves de selecció d’aquesta plaça.*

*Atès que l’esmentada plaça, segons proposta de la regidora de Cultura, podrà ser desenvolupada pel Sr. Enric Molner Closas, el qual acredita experiència necessària per cobrir-la temporalment.*

*Vistos els informes d’Intervenció i de Secretaria,*

*- No s’ha observat el tràmit de convocatòria pública, els principis establerts a l’art. 42 del Decret 1/1997, de 31 d’octubre, en el que s’aprova el Text Refós únic de la Llei de la Funció Pública de l’Administració de la Generalitat de Catalunya i 55 de la Llei 7/2007, de 12 d’abril, de l’Estatut bàsic de l’empleat públic.*

*Vist el que disposa l’article 291.3 del text refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d’abril i 94.3 del Decret 214/1990.*

***R E S O L C:***

*PRIMER.- Declarar de màxima urgència la contractació d’una persona tècnic/a auxiliar de cultura i festes amb règim laboral temporal a jornada completa i amb caràcter de substitució per causa de jubilació a partir del dia 14 de maig de 2015 i fins que finalitzi el procés selectiu d’aquesta plaça.*

*SEGON.- Contractar com a personal laboral temporal amb caràcter de màxima urgència el Sr. Enric Molner Closas, amb el DNI núm. 46 584 295-A, com a tècnic / auxiliar de cultura i festes, escala administració general; codi de la plaça, 253; Grup, C2; nivell, 14; mentre es convoca i realitza el procés de selecció de la plaça de tècnic/a auxiliar de cultura i festes, per jubilació del Sr. Josep Vallès Sanmartí, amb un sou mensual de 2.185,25 € bruts, amb una jornada de 37,5 hores setmanals, corresponent a una jornada completa.*

*TERCER.- Aquest nomenament serà efectiu a partir del dia 14 de maig de 2015 fins a la finalització del procés selectiu de la plaça de tècnic/a auxiliar de cultura i festes. No obstant això, s’extingirà abans de complir-se el termini estipulat si es produeix alguna de les causes de cessament a què fa referència l’article 7 del Decret 214/1990, de 30 de juliol, pel qual s’aprova el Reglament del personal al servei de les entitats locals.*

*QUART.- Notificar aquest nomenament a l’interessat, al representat del personal laboral, i al Departament d’Intervenció.*

*CINQUÈ.- Publicar aquest decret al Butlletí Oficial de la Província de Barcelona i al Diari Oficial de la Generalitat de Catalunya i tauler d’edictes de l’Ajuntament.*

*SISÈ.- Donar compte d’aquest Decret en el proper Ple de la corporació .*

*Així ho mana l'alcalde i signa en presència meva, la secretària, que en dono fe.*

*Capellades, 14 de maig de 2015*

*Marcel·lí Martorell i Font Milagros de Legorburu i Martorell*

*Alcalde-president Secretària*

**Grup municipal de VdC-CUP**

**El Sr. alcalde, Aleix Auber Álvarez,** aquest decret encara pertany a la legislatura anterior, en la qual l’alcalde senyor Marcel·li Martorell Font va resoldre la contractació per màxima urgència del senyor Enric Molner Closas com a personal laboral temporal d’aquest ajuntament en substitució, per jubilació, del senyor Josep Vallès Sanmartí que ocupava el lloc de treball d’auxiliar de cultura i festes, el fet és que la provisió del lloc de treball es feia per màxima urgència.

Això és un decret, donem fe i constància d’aquest decret i no passarà a votació.

**Grup Municipal de CiU**

**Sr. Marcel·lí Martorell Font.-** Jo voldria fer una pregunta al voltant d’aquest decret, però no se quina es la mecànica que vols seguir si ho haig de preguntar ara, o a precs i preguntes??

**Sr. alcalde, Aleix Auber Álvarez.-** Depèn de la relació, si hi ha una estreta relació amb aquest punt no hi ha problema en que la facis ara

**Grup Municipal de CiU**

**Sr. Marcel·lí Martorell Font.-** Vàrem entendre a les comissions informatives que més endavant voleu fer la convocatòria d’aquesta plaça, voldríem saber quina és la posició de l’equip de govern, si és que hi és, i sinó quan la tindreu, de com voleu resoldre definitivament, per dir-ho d’alguna manera, la regularització d’aquesta plaça

**Grup Municipal VdC-CUP**

**Sr. alcalde, Aleix Auber Álvarez.-** Aquest decret estableix que aquesta substitució s’haurà de limitar estrictament fins que es convoquin i finalitzin les seves proves de selecció, entenem que el sentit d’aquesta urgència tal com transmet aquest decret, tenia un sentit, malgrat que en comissions informatives se’ns va dir un altre.

Com vam comentar en comissions informatives la principal idea de funcionament és convocar aquesta plaça però si bé és una idea que no està estrictament tancada com hem comentat a comissions informatives, també estem oberts a propostes dels diferents grups polítics que hi són representats, però en principi contemplarem la idea principal però, no és una idea que estigui tancada.

Seguint en aquest punt, des dels grups polítics que estem a l’equip de govern, en el moment que es declara la urgència d’aquest punt, haguéssim agraït informació en aquest sentit, perquè sí que es declara d’urgència, però tots sabien que la persona a substituir es jubilava en una data concreta i coneguda per tots els grups polítics, i en un moment donat podríem entendre una urgència però, en aquest cas la urgència no es plasma amb la realitat, tenim el que tenim, informem del decret i veurem passat l’agost com es desenvolupa aquesta plaça.

1. **MODIFICACIÓ ESTATUTS FUNDACIÓ CONSORTS GUASCH.**

**El Sr. alcalde, Aleix Auber Álvarez,**  informa que des del Departament de Justícia es va demanar una sèrie de modificacions dels estatuts de la Fundació Consorts Guasch per adequar-los a la normativa establerta, en el Patronat vàrem repassar les modificacions que se’ns van demanar, però al mateix temps vàrem detectar una sèrie de contradiccions que hem comentat en el punt d’urgència, com era el càrrec de secretari, la valoració política és que si el secretari/a havia de ser patró/na, en aquest cas no hauria de ser un funcionari sinó un representat polític, per aquest motiu es modifica l’article 17 dels citats estatuts.

De conformitat amb el termes indicats en el requeriment efectuat pels serveis adscrits a la Direcció General de Dret i Entitats Jurídiques del Departament de Justícia de la Generalitat de Catalunya, en data 22 de juliol de 2015, el Patronat de la Fundació Consorts Guasch va acordar modificar els preceptes dels Estatuts de la Fundació Privada Consorts Guasch.

La modificació estatutària té l’abast que s’indica a continuació:

**1).-** L’article 10.6 del estatuts quedarà redactat de la forma següent:

“ Per a la realització d’actes de disposició sobre els bens i drets que constitueixen el patrimoni fundacional i per a l’acceptació d’herències, llegats o altres béns i drets susceptibles d’integrar el capital fundacional, s’exigeix el vot favorable de la majoria absoluta del Patronat i el compliment dels requisits legalment previstos”

**2).-** Es modifica l’art 17 dels Estatuts que queda redactat de la manera següent:

***Article 17. Composició del Patronat i requisits per ser-ne membre***

*El patronat és un òrgan col·legiat que estarà format per l’Alcalde-President de l’Ajuntament de Capellades, que exercirà a la vegada el càrrec de President de la Junta del Patronat, un secretari que serà el regidor que tingui atribuïda la competència en matèria de serveis socials i pels vocals, el nombre del qual pot variar en funció dels grups polítics que obtinguin representació a l’Ajuntament de Capellades.*

 *Es nomenarà un vocal per cada grup polític.*

**3).-** Es suprimeix l’apartat 4 de l’article 21.

**4).-** Es suprimeix la totalitat de l’article 22 dels Estatuts

**5).**- Es modifiquen els articles 23 i 24 dels Estatuts en el sentit de suprimir la referència al càrrec de vicepresident

**6)-** Es modifica el paràgraf primer de l’article 24 dels Estatuts, el qual queda redactat en la forma que s’indica a continuació:

“ El Patronat quedarà vàlidament constituït en primera convocatòria quan assisteixin a la reunió, en persona o degudament representats la majoria absoluta dels membres que constitueixen el patronat. En segona convocatòria caldrà que assisteixen almenys dos patrons

**El paràgraf quart resta redactat de la següent manera:**

“El director/a pot assistir amb veu però sense vot a les reunions del Patronat quan hi és convocat.”

**El paràgraf cinquè resta redactat de la següent manera:**

El Patronat també pot convidar a assistir a les reunions, amb veu i sense vot, a les persones que consideri convenient.

**7)**.- Es modifica l’apartat segon de l’article 27 dels Estatuts que quedarà redactat en la forma que s’indica a continuació:

“ Els patrons i les persones indicades a l’article 312-9.3 del Codi Civil de Catalunya no poden mantenir cap mena de relació professional o laboral amb la fundació ni exercir el càrrec de Director.

**8).-** Es modifica el darrer apartat de l’article 27 dels estatuts que quedarà redactat en la forma que s’indica a continuació:

“ Durant els dos anys següents al cessament de la condició de patró, no es podran prestar serveis professionals o laborals amb la Fundació ni en les societats en què hi participi.”

Es concreta que l’article 312-9.3 ho és del Codi Civil de Catalunya

**9).-** Es modifica el primer paràgraf de l’article 29 que quedarà redactat en la forma que s’indica a continuació:

“ El Patronat podrà nomenar un director/a perquè dugui a terme la direcció executiva de la Fundació.

Aquest càrrec no podrà ser ocupat per un patró. El director/a assistirà a les reunions del Patronat amb veu però sense vot quan sigui expressament convidat.”

**10)-** Es suprimeix el darrer paràgraf de l’article 29 dels Estatuts Socials.

**11).-** Es modifica l’article 32 dels Estatuts, els qual queda redactat en la forma que s’indica a continuació:

El patronat durà a terme la liquidació del patrimoni fundacional d’acord amb un dels sistemes de liquidació dels previstos en el Codi Civil de Catalunya: liquidació dels actius i passius

 Liquidació dels actius i passius

1.- La dissolució de la Fundació requereix l’acord motivat del Patronat adoptat de conformitat amb l’establert en l’article 25 d’aquests estatuts i l’ha d’aprovar el Protectorat.

2.- La dissolució de la Fundació comporta la seva liquidació, que han de dur a terme el patronat, els liquidadors, si n’hi ha , o, subsidiàriament, el Protectorat.

3.- El patrimoni romanen s’ha d’adjudicar a altres fundacions o entitats sense ànim de lucre amb finalitats anàlogues a les de la Fundació o bé a entitats públiques . En tot cas, les entitats destinatàries del patrimoni han de ser entitats beneficiaries del mecenatge d’acord amb la legislació fiscal vigent.

4.- L’adjudicació o la destinació del patrimoni romanent ha de ser autoritzada pel Protectorat abans no s’executi.

Introduïdes a l’articulat dels estatus les esmenes recollides a l’apartat anterior , els text consolidat dels Estatuts de la Fundació Privada Consorts Guasch és el que consta a l’annex 1 d’aquesta acta.

Per tot això es proposa al Ple de l’Ajuntament l’adopció dels acords següents:

**Primer.-** Ratificar la proposta de modificació dels estatus de la Fundació Consorts Guasch de Capellades, aprovats pel Patronat de la Fundació Consorts Guasch en data 22 de juliol de 2015; segons consta a continuació.

***Article 17. Composició del Patronat i requisits per ser-ne membre***

El patronat és un òrgan col·legiat que estarà format per l’Alcalde-President de l’Ajuntament de Capellades, que exercirà a la vegada el càrrec de President de la Junta del Patronat, un secretari que serà el regidor que tingui atribuïda la competència en matèria de serveis socials i pels vocals, el nombre dels quals pot variar en funció dels grups polítics que obtinguin representació a l’Ajuntament de Capellades.

 Es nomenarà un vocal per cada grup polític.

Com a conseqüència de les modificacions realitzades a l’article anterior, modificar també

el següent:

 **Article 24. Manera de deliberar i adoptar acords**

El Patronat quedarà vàlidament constituït en primera convocatòria quan assisteixen a la reunió, en persona o degudament representats la majoria absoluta dels membres que constitueixen el patronat. En segona convocatòria caldrà que assisteixen almenys dos patrons.

Els membres del Patronat poden delegar per escrit a favor d’altres patrons el seu vot respecte d’actes concrets. Si un patró ho és perquè té la titularitat d’un càrrec d’una institució, pot actuar en nom seu la persona que pugui substituir-lo segons les regles d’organització de la mateixa institució.

Cada patró té un vot i els acords s’adopten per majoria de vots dels assistents, presents i representats, a la reunió. En cas d’empat decideix el vot de qualitat del president/a.

El director/a, pot assistir amb veu però sense vot a les reunions del Patronat quan hi és convocat.

El Patronat també pot convidar a assistir a les reunions, amb veu i sense vot, les persones que consideri convenient.

Enteníem que aquesta modificació era necessària amb el que havíem parlat tant al patronat com a la Comissió Informativa, hi que el que s’intentava és quadrar i que tingués més sentit aquests articles coordinats amb les modificacions que se’ns demanava pel Departament de Justícia,

(article 32)

***Article 32. Procediment de dissolució i destí del seu patrimoni***

*El patronat durà a terme la liquidació del patrimoni fundacional d’acord amb un dels sistemes de liquidació dels previstos en el Codi Civil de Catalunya: liquidació dels actius i passius*

 *Liquidació dels actius i passius*

*1.- La dissolució de la Fundació requereix l’acord motivat del Patronat adoptat de conformitat amb l’establert en l’article 25 d’aquests estatuts i l’ha d’aprovar el Protectorat.*

*2.- La dissolució de la Fundació comporta la seva liquidació, que han de dur a terme el patronat, els liquidadors, si n’hi ha , o, subsidiàriament, el Protectorat.*

*3.- El patrimoni romanen s’ha d’adjudicar a altres fundacions o entitats sense ànim de lucre amb finalitats anàlogues a les de la Fundació o bé a entitats públiques . En tot cas, les entitats destinatàries del patrimoni han de ser entitats beneficiàries del mecenatge d’acord amb la legislació fiscal vigent.*

*3.- L’adjudicació o la destinació del patrimoni romanent ha de ser autoritzada pel Protectorat abans no s’executi.*

**Segon.-** Com a conseqüència de les anteriors modificacions cessar en el seu càrrec de Secretaria de la Junta del Patronat de la Fundació Consorts Guasch de Capellades, que ho era per la seva condició de Secretària General de l’Ajuntament de Capellades a la senyora Milagros de Legorburu Martorell.

**Tercer.-** Nomenar clauers de la Fundació al President del Patronat senyor Aleix Auber Àlvarez (Alcalde); al Secretari senyor Salvador Vives Alari ( Regidor d’Acció Social), i a la senyora Adela Morera Rodríguez (Regidora d’Habitatge, Equitat i Participació Ciutadana), els quals hauran d’actuar mancomunadament dos qualsevols dels anomenats

**Quart.-** Facultar al President de la Junta del Patronat, el senyor Aleix Auber Álvarez, per poder atorgar qualsevol document públic o privat per la inscripció d’aquest acords al Registre de Fundacions del Departament de Justícia de la Generalitat de Catalunya.

**Passada a votació** l’aprovació de la modificació dels estatuts de la Fundació Consorts Guasch de Capellades, resta aprovada per la unanimitat dels/les dotze regidors/es assistents al Ple, dels/les tretze que componen de dret aquesta corporació.

INTERVENCIONS

**Grup Municipal VdC-CUP**

**Sr. Alcalde, Aleix Auber Álvarez.-** Per part de CiU ??

**CiU** Totes les propostes que ens hagi enviat el Protectorat de Fundacions ens semblen correctes, perquè en definitiva els hi donem una millor qualitat normativa als Estatuts de la nostra Fundació, en aquest sentit hi estem d’acord

Com també hi estem, en que si el secretari de l’Ajuntament hauria de ser patró o no?, nosaltres enteníem que no, perquè no es el mateix ser un funcionari que un càrrec electe, i en aquest sentit hem de posar de relleu la importància de què només els càrrecs electes han de formar part d’aquest patronat a partir d’aquí ja veurem la manera de procedir o de treballar.

La resta de propostes que el Sr. Alcalde ha posat sobre la taula també ens semblen correctes

**Grup Municipal de PSC**

**Sr. Aleix Auber Álvarez**.- Per part nostra estem d’acord amb les modificacions que s’han proposat, són temes que ja vam comentar tant al patronat com a les comissions informatives, vam expressar la nostra postura amb el tema de la secretaria i la resta, són modificacions que ens venen donades pel Registre de Fundacions, pels Departaments Jurídics, per tant no hi tenim cap inconvenient en aquest sentit

1. **MODIFICACIÓ CESSIÓ GRATUÏTA DE L’EDIFICI I SOLAR DEL CENTRE D’ATENCIÓ PRIMÀRIA A FAVOR DEL SERVEI CATALÀ DE LA SALUT.**

**El Sr. alcalde, Aleix Auber Álvarez,**  indica que com recordareu al gener d’aquest any ja vam fer un pas que pensàvem que era definitiu, però encara ens han demanat que acoréssim i afinéssim aquesta cessió, i el que ens diuen és que la cessió no és de 1061,50 m2 sinó que ha de ser de 800,50 m2, entenen que la resta 261 m2 formen part del pas de vianants, i llavors ens ho retornen per acabar de segregar bé el que pertany al CAP, i el que segueix pertanyen a l’Ajuntament de Capellades.

En aquest sentit, no se si hi ha alguna pregunta, bàsicament es un tràmit més que fem, ratifiquem i acordem, perquè s’acabi de fer.

**Antecedents**

El Ple municipal d’aquest Ajuntament, en sessió celebrada en data 28 de gener de 2015 va acordar la cessió gratuïta al Servei Català de la Salut, de la finca situada al carrer Torrenova, núm. 18, destinada a Centre d’Atenció Primària de Capellades.

Revisat l’expedient, i vist que s’ha de practicar una segregació d’una part d’aquest terreny,

Es proposa l’adopció del següent:

ACORD

**Primer**.- Modificar l’acord. adoptat el 28 de gener de 2015, de cessió gratuïta de domini al Servei Català de la Salut, de la finca registral 3154, en el sentit que la porció de terreny a cedir sigui de 800,50 m2, enlloc dels 1.061,50 m2.

**Segon**.- La porció de terreny de 800,50 m2 de superfície **es la resta de la finca 3154 (desprès d’una segregació practicada**), que ocupa l’edifici i el pati del CAP, respon a la següent descripció i valoració, extreta literalment de l’informe emès a l’efecte des dels serveis tècnics municipals:

*«Urbana.- Edifici situat al terme municipal de Capellades, carrer de Torrenova, divuit, destinat a Centre d’Atenció Primària, construït sobre part del solar de superfície total* ***VUIT-CENTS metres cinquants decímetres quadrats (800,50 M2.*** *Consta de planta baixa de superfície construïda* ***cinc-cents cinquanta-dos metres quadrats*** *i una superfície útil de cinc-cents vint-i-dos metres quadrats, i té una planta soterrani de superfície construïda* ***quaranta-un metres quadrats*** *i una superfície útil de trenta-set metres quadrats en planta soterrani. La total superfície construïda és de cinc-cents noranta-tres metres quadrats. Limita tot junt: a l’Est, amb la zona B i C del plànol de reparcel·lació; Sud i Oest, amb carrer Torrenova; i al Nord, amb el carrer Pep Ventura. L’edifici i el pati del Centre d’Atenció Primària ocupen una superfície de vuit-cents metres i cinquanta decímetres quadrats.*

VALORACIÓ:

* Valoració del sòl de 800,50 m2: 73.886,15 €
* Valoració de l’edifici de 593 m2 de superfície construïda: 658.111,27 m2

**Tercer**.- La nova finca que es constituirà procedent de la finca matriu 3154 de cabuda a 261 m2, tindrà els següents llindars i descripció:

DESCRIPCIÓ

*«Urbana.- Solar situat al terme municipal de Capellades, de figura irregular que es destina a pas de vianants de la zona dotacional, de superfície de dos-cents seixanta-un metres quadrats ubicada entre els carrer Pep Ventura i Torrenova, i que LIMITA: Nord amb el carrer Pep Ventura; Sud i Oest, formant xamfrà amb el carrer Torrenova i al Este, amb filera de cases situades al Passeig Miquel i Mas,*

**Quart**.- Ratificar la resta d’acords presos en data 28 de gener de 2015

No hi ha cap intervenció dels grups municipals assistents al Ple

**Passada a votació** l’aprovació de la modificació cessió gratuïta de l’edifici i solar del Centre d’Atenció Primària atorgada a favor del Servei Català de la Salut, resta aprovada per la unanimitat dels/les dotze regidors/es assistents al Ple, dels/les tretze que componen de dret aquesta corporació.

1. **APROVACIÓ REVISIÓ DEL PADRÓ D’HABITANTS A 01/01/2015.**

D’acord amb el procediment establert en la Resolució de 25 d’octubre de 2005, de la Presidenta de l’Institut Nacional d’Estadística y del Director General de Cooperació Local, per la qual es dicten instruccions tècniques als Ajuntaments sobre la revisió anual del Padró municipal i sobre el procediment d’obtenció de la proposta de xifres oficials de població.

Atès que de la gestió del Padró d’Habitants del Municipi de Capellades, resulta la xifra final d’habitants 01-01-2015 és de 5.268 (2594 Homes i 2674 Dones).

El Sr. alcalde proposa al Ple l’aprovació de la revisió del padró d’habitants del municipi de Capellades a 01-01-2015 és de 5.268 habitants.

**Passat a votació** l’acord d’aprovació de la revisió del padró d’habitants de Capellades a 01-01-2015 resta aprovada per la unanimitat dels dotze regidors assistents al Ple, dels tretze que componen de dret aquesta corporació.

1. **MOCIÓ DE SUPORT AL CORRELLENGUA 2015 PRESENTADA PEL GRUP MUNICIPAL DE VdC-CUP.**

Es dóna compte al Ple de la Moció de suport al Correllengua 2015 presentada pel Grup Municipal de VdC-CUP:

*PROPOSTA DE MOCIÓ DE SUPORT AL CORRELLENGUA 2015*

*La normalització plena de la nostra llengua és una tasca que requereix l’esforç de tothom, ja que només d’aquesta manera podrem garantir que el català sigui una llengua viva i amb futur en un món cada cop més globalitzat. Per aquest motiu, des de la* ***Coordinadora d’Associacions per la Llengua Catalana*** *(CAL) volem donar-hi un nou impuls per mitjà de la* ***19a edició del Correllengua****. Des de la CAL, considerem que seria molt important la presentació, a tots els municipis i comarques, de la Moció que redactem a continuació i l’aprovació de la totalitat o d’una part dels acords proposats.*

***CAL****, Països Catalans, juny de 2015*

***Proposta d’acord***

*Atesa la necessitat d’assolir la plena normalització de la llengua catalana arreu del territori, convertint-la en la llengua vehicular i comuna de la nostra societat i en l’element d’integració de les persones nouvingudes,*

*Atesa la marginació que rep el català per part de les institucions estatals, cada cop més recentralitzadores. Des de la sentència del Tribunal Constitucional de 2010, que menysprea la llengua i la nació catalanes, fins a la Llei Wert que dinamita els fonaments del nostre sistema educatiu,*

*Atès el desig d’una gran majoria del poble català d’assolir l’estat propi, que ens obrirà un futur de més llibertat i de millores socials, polítiques, econòmiques i lingüístiques,*

*Atesa la consolidació que després de 19 anys està assolint la iniciativa cívica del Correllengua gràcies al suport d’ajuntaments, consells comarcals, associacions i societat civil en general,*

*Atesa la voluntat de la Coordinadora d’Associacions per la Llengua Catalana (CAL), organitzadora del Correllengua, de ratificar i augmentar aquest suport i arribar a tots els municipis i comarques de parla catalana,*

*Atès el compromís amb la llengua catalana que sempre ha caracteritzat aquest municipi,*

***ACORDA:***

*Donar suport al Correllengua 2015 com a instrument reivindicatiu de la societat a favor de la plena normalització en l’ús social de la llengua arreu dels territoris de parla catalana i a favor de la seva unitat.*

*Donar suport a les entitats i grups del municipi interessats en organitzar el Correllengua i aportar la infraestructura i l’ajuda necessària per al bon desenvolupament de les activitats programades.*

*Fer pública aquesta iniciativa i estendre-la a tots els àmbits que siguin propis d’aquesta corporació.*

*Donar suport a les iniciatives de voluntariat promogudes per la CAL i encaminades a facilitar l’apropiació i l’ús del català oral entre persones i col·lectius, especialment entre la població nouvinguda.*

***Opcional:*** *Fer una aportació econòmica general per a l’organització dels actes i el bon funcionament del Correllengua 2015 al compte corrent següent: ES37.2100.4742.7902.0000.4867.*

*Fer arribar aquest acord a la seu nacional de la Coordinadora d’Associacions per la Llengua Catalana (CAL), al carrer Muntadas, 24-26 baixos, 08014 de Barcelona, o a través del correu electrònic cal@cal.cat.*

*La normalització plena de la nostra llengua és una tasca que requereix l’esforç de tothom, ja que només d’aquesta manera podrem garantir que el català sigui una llengua viva i amb futur en un món cada cop més globalitzat. Per aquest motiu, des de la* ***Coordinadora d’Associacions per la Llengua Catalana*** *(CAL) volem donar-hi un nou impuls per mitjà de la* ***19a edició del Correllengua****. Des de la CAL, considerem que seria molt important la presentació, a tots els municipis i comarques, de la Moció que redactem a continuació i l’aprovació de la totalitat o d’una part dels acords proposats.*

 ***CAL****, Països Catalans, juny de 2015*

El Sr. alcalde indica que aquesta moció ens ha arribat des de la CAL i des de la ACM,

**Proposta d’acord**

Atesa la necessitat d’assolir la plena normalització de la llengua catalana arreu del territori, convertint-la en la llengua vehicular i comuna de la nostra societat i en l’element d’integració de les persones nouvingudes,

Atesa la marginació que rep el català per part de les institucions estatals, cada cop més recentralitzadores. Des de la sentència del Tribunal Constitucional de 2010, que menysprea la llengua i la nació catalanes, fins a la Llei Wert que dinamita els fonaments del nostre sistema educatiu,

Atès el desig d’una gran majoria del poble català d’assolir l’estat propi, que ens obrirà un futur de més llibertat i de millores socials, polítiques, econòmiques i lingüístiques,

Atesa la consolidació que després de 19 anys està assolint la iniciativa cívica del Correllengua gràcies al suport d’ajuntaments, consells comarcals, associacions i societat civil en general,

Atesa la voluntat de la Coordinadora d’Associacions per la Llengua Catalana (CAL), organitzadora del Correllengua, de ratificar i augmentar aquest suport i arribar a tots els municipis i comarques de parla catalana,

Atès el compromís amb la llengua catalana que sempre ha caracteritzat aquest municipi,

el Ple de l’Ajuntament de Capellades, reunit el dia 29/07/2015

**ACORDA:**

**Primer.-** Donar suport al Correllengua 2015 com a instrument reivindicatiu de la societat a favor de la plena normalització en l’ús social de la llengua arreu dels territoris de parla catalana i a favor de la seva unitat.

**Segon.-** Donar suport a les entitats i grups del municipi interessats en organitzar el Correllengua i aportar la infraestructura i l’ajuda necessària per al bon desenvolupament de les activitats programades.

**Tercer.-** Fer pública aquesta iniciativa i estendre-la a tots els àmbits que siguin propis d’aquesta corporació.

**Quart.-** Donar suport a les iniciatives de voluntariat promogudes per la CAL i encaminades a facilitar l’apropiació i l’ús del català oral entre persones i col·lectius, especialment entre la població nouvinguda.

**Cinquè.-** Fer arribar aquest acord a la seu nacional de la Coordinadora d’Associacions per la Llengua Catalana (CAL), al carrer Muntadas, 24-26 baixos, 08014 de Barcelona, o a través del correu electrònic cal@cal.cat..

INTERVENCIONS

**Sr. alcalde, Aleix Auber Álvarez.** Nosaltres com Ajuntament, com institució, preferíem abocar esforços si és que s’organitzava des dels col·lectius propis de la vila , mirar d’abocar l’esforç econòmic a les entitats que en aquesta població volguessin tirar-lo endavant, proposem retirar aquest punt, i dedicar-lo si cal, a donar una empenta a la iniciativa del Correllengua 2015 a Capellades

No cal que us demani el vot a favor però enteneu que la presentem, però la presentem perquè durant tots aquells anys hem presentat mocions en aquesta direcció i evidentment demanen el vot a favor dels diferents partits polítics que estan representats.

**Grup Municipal de CiU**

**Sr. Marcel·lí Martorell Font.-** Sempre que s’han presentat mocions en aquest sentit, sempre hi hem votat a favor, no ens cansarem de votar a favor i de seguir lluitant i donant suport a qualsevol iniciativa per donar impuls i suport a la llengua i aquesta vegada votarem a favor, i en el canvi que hi ha hagut de la moció també estem a favor.

**Grup Municipal del PSC**

**Sr. Aarón Alcázar Gutiérrez.-** Per part nostra, sempre hem estat a favor de les propostes que vetllin per la nostra llengua, la nostra cultura, però en la part expositiva d’aquest text, hi ha certs punts amb els que no ens trobem gaire d’acord, per tant per coherència amb el nostre plantejament ens abstindrem.

**Grup Municipal d’ERC**

**Sr. Àngel Soteras Largo**.- És un punt clarament de posicionament polític de partit, no és tant un posicionament de dinàmiques govern –oposició, per això cada portaveu prenem la paraula, reitero el que s’ha repetit fins ara, és un plantejament el de suport al Correllengua que té una llarga tradició en aquest ajuntament, recordo que aquest replantejament de focalitzar l’ajut en iniciatives purament locals, i no tant nacionals, va ser una de les primeres modificacions que va introduir ERC, en les primeres propostes d’acord que ens va enviar la coordinadora per la llengua i per tant tal com ha quedat ens sembla perfecte.

**Passat a votació:**

Vots a favor Srs.:

- Grup Municipal de Vila de Capellades – Candidatura d’Unitat Popular – Poble Actiu (VdC-CUP-PA): Aleix Auber Álvarez; Susana Moreno Blanco; Adela Morera Rodríguez, Sergio Pérez Castillo .

- Grup Municipal d’Esquerra Republicana de Catalunya – Acord Municipal (ERC-AM): Àngel Soteras Largo, Salvador Vives Alari, Jaume Solé Carol.

- Grup Municipal de Convergència i Unió (CIU): Marcel·lí Martorell Font, Eduard Iglesias Torres, Elisabet Serret Sanvicente.

Vots en contra Srs.:

 ---

S’abstenen Srs.:

- Grup Municipal del Partit dels Socialistes de Catalunya – Candidatura de Progrés (PSC-CP): Aarón Alcázar Gutiérrez, Carles Cuerva Claver.

1. **PUNT D’URGÈNCIA – MODIFICACIÓ DELS/LES REPRESENTANTS DE LA FUNDACIÓ CONSORTS GUASCH.**

Passaríem al punt d’urgència que hem aprovat al principi que seria la modificació dels representants de l’Organisme del Patronat de la Residencia, en el qual el canvi seria allà on diu secretaria Milagros de Legorburu Martorell, afegiríem: secretari - Salvador Vives Alari.

**Passada a votació** l’aprovació de la modificació dels representants del Patronat de la residencia d’avis Consorts Guasch, resta aprovada per la unanimitat dels/les dotze regidors/es assistents al Ple, dels/les tretze que componen de dret aquesta corporació.

1. **PRECS I PREGUNTES**

**ALCALDIA**

**Us volíem informar d’una activitat que es durà a terme demà a les vuit del vespre al pati de la Lliga** que és d’interès de tots els veïns i veïnes i dels grups polítics que estem aquí representats, per parlar de la situació de l’aigua,de l’Aqüífer Carme-Capellades, això és una activitat que es fa de la mà de la JCUACC, la Junta Central d’Usuaris de l’Aqüífer Carme-Capellades i que precisament el tècnic assessor que hi forma part de la Junta Central d'Usuaris de l'Aqüífer Carme-Capellades és qui ens plantejarà aquesta xerrada informativa, ...és un acte informatiu, dins del complex estat climàtic de sequera, però dins del caràcter i funcionament del propi aqüífer i en les seves complexitats, de les preguntes que es generen a partir de què la bassa és buida i es va buidant, un punt informatiu d’aquestes característiques era necessari i per tant esteu tots convidats i convidades

**Grup Municipal de CiU**

**Sr. Marcel·lí Martorell Font**.- Només un prec, com que ara també estem en els 100 dies de gràcia, estem a l’estiu, no volem entrar en la qüestió, només una petita cosa que ens fa patir, és que aquí dalt al rec, traslladaríem el prec de què pugueu estudiar des dels serveis tècnics, on hi ha la barana, que en el seu moment es va conservar la que hi havia, suggerim que sigui una barana no escalable i que hi hagin barrots verticals, bàsicament perquè hem observat que hi entra molta canalla, canalla petita, i ens fa patir, a vegades el que estan a càrrec dels nens no estan prou al cas, no ha passat mai res, però no està de més fer aquesta actuació.

**Grup Municipal de VdC-CUP**

**Sr. Aleix Auber Álvarez**.- Agafem el prec i el traslladarem als equips tècnics.

**Grup Municipal de CiU**

**Sr. Marcel·lí Martorell Font.-** No hi ha més precs, per part del nostre grup desitgem a tots els regidors i regidores una bona festa major i als que no han fet les vacances que tingueu unes bones vacances.

**Grup Municipal de VdC-CUP**

**Sr. Aleix Auber Álvarez.-** Atenent i apuntant al prec que s’ha fet des de CiU en la mateixa línia desitjar unes bones vacances a tots, d’aquí dos setmanes entrem en Festa Major, esteu tots convidats a participar en els actes i activitats que es faran.

Per part nostra, no sabem, depenen de la urgència si surt algun tema, no sabem si hi haurà un ple al mes d’agost, és d’aquelles qüestions que de vegades n’hi ha i de vegades no, en principi no el tenim contemplat però depenent d’algun punt que ens reclami urgència ens trobarem una miqueta bellugant-nos un dia d’aquest per fer un ple.

Desitjar un bon agost a tothom, bona festa major i bones vacances.

 Donem per finalitzat el ple ordinari del mes de Juliol

**ANNEX-1**

**Acord 3r. MODIFICACIÓ ESTATUTS FUNDACIÓ CONSORTS GUASCH.**

***ESTATUTS FUNDACIÓ CONSORTS GUASCH***

***CAPÍTOL I***

***Denominació, naturalesa, durada, domicili, àmbit d’actuació i règim jurídic***

***Article 1. Denominació, naturalesa i durada***

*La Fundació és una entitat sense ànim de lucre que té el patrimoni, els rendiments i els recursos obtinguts afectats de forma permanent a la realització de les finalitats d’interès general previstes en aquests estatuts. La fundació es denomina Fundació Consorts Guasch.*

*La Fundació té vocació de permanència i es constitueix amb durada indefinida.*

***Article 2. Domicili***

*El domicili de la Fundació queda fixat a la vila de Capellades, al Pg. Concepció, núm. 3.*

***Article 3. Àmbit d’actuació***

*La Fundació exerceix les seves funcions majoritàriament a Catalunya. No obstant això, pot actuar a la resta del territori de l’Estat espanyol així com a escala internacional.*

***Article 4. Règim jurídic***

*La Fundació té personalitat jurídica pròpia i gaudeix de plena capacitat jurídica i d’obrar per l’atorgament de la seva carta fundacional en escriptura pública i la inscripció en el Registre de Fundacions de la Generalitat de Catalunya.*

*La Fundació es regeix per les declaracions contingudes a la carta fundacional, per les disposicions legals que li són d’aplicació, per les establertes en aquests estatuts i pels acords que adopti el Patronat en l’exercici de les seves funcions.*

***CAPÍTOL II***

***Finalitats fundacionals i activitats***

***Article 5. Finalitats fundacionals***

*La Fundació té per objecte: acollir amb caràcter permanent o temporal a la gent gran per oferir-li una plena atenció integral i una alta qualitat de vida a cadascun dels seus residents i usuaris. Facilitar a la gent gran un entorn substitutiu de la llar, adaptat a les seves necessitats.*

***Article 6. Activitats***

*Per a la consecució dels fins fundacionals, la Fundació desenvolupa les activitats que el Patronat considera necessàries directament i/o en col·laboració amb altres entitats, institucions o persones, d’acord amb el que estableix la normativa sobre fundacions. En concret, a fi de dur a terme la finalitat fundacional, la Fundació desenvolupa les activitats que, sense ànim exhaustiu, s’enumeren a continuació:*

*- Atenció a les activitats bàsiques de la vida diària dels residents, usuaris del centre de dia i externs al centre.*

*Les activitats relacionades amb els fins fundacionals s’han de dur a terme segons les normes que les regulen específicament, mitjançant l’obtenció, si escau, dels permisos o llicències pertinents.*

***Article 7. Regles bàsiques per a l’aplicació dels recursos a les finalitats***

*Les rendes i els altres ingressos anuals que obtingui l’entitat s’han de destinar al compliment dels fins fundacionals dins els límits establerts per la legislació vigent.*

*La Fundació pot realitzar tot tipus d’activitat econòmica, actes, contractes, operacions i negocis lícits, sense més restriccions que les imposades per la legislació aplicable.*

***Article 8. Regles bàsiques per a la determinació dels beneficiaris***

*Són beneficiaris de la Fundació els col·lectius següents: les persones grans que no tenen un grau d’autonomia suficient per realitzar les activitats de la vida diària, que necessiten constant atenció i supervisió.*

*L’elecció dels beneficiaris l’ha de dur a terme el Patronat, d’acord amb els principis d’imparcialitat i no-discriminació, segons els criteris següents:*

* *Residents i usuaris del centre de dia. Places subvencionades pel Departament de Benestar Social de la Generalitat de Catalunya, segons llistat emès pel Departament de Benestar Social.*
* *Places sense subvencions, preferència gent empadronada a Capellades i ordre de presentació.*

***CAPÍTOL III***

***Règim econòmic***

***Article 9. Patrimoni de la Fundació i activitats econòmiques***

*El patrimoni de la Fundació queda vinculat al compliment dels fins fundacionals. El patrimoni està integrat:*

*a) per la dotació inicial que consta a la carta fundacional.*

*b) per tots els béns i drets de contingut econòmic que accepti i rebi la Fundació amb la finalitat d’incrementar la dotació, i*

*c) per tots els rendiments, fruits, rendes i productes, i els altres béns incorporats al patrimoni de la Fundació per qualsevol títol o concepte.*

***Article 10. Actes de disposició***

* 1. *L’alienació, el gravamen o qualssevol altres actes de disposició dels béns i drets que integren el patrimoni fundacional s’ha de fer a títol onerós i respectant les condicions dels fundadors o dels donants d’aquests béns. En qualsevol cas, l’import obtingut s’ha de reinvertir en l’adquisició d’altres béns i drets que se subroguin en lloc dels alienats o en la millora dels béns de la Fundació tot aplicant el principi de subrogació real.*

*10.2 Si es donen circumstàncies excepcionals que impedeixen complir totalment o parcialment el deure de reinversió, el patronat, abans de dur a terme l’acte de disposició, ha de presentar una declaració responsable al protectorat en què faci constar que es donen aquestes circumstàncies i ha d’aportar un informe subscrit per tècnics independents que acrediti la necessitat de l’acte de disposició i les raons que justifiquen la no-reinversió. També ha de justificar la destinació que es doni al producte que no es reinverteixi, que ha d’estar sempre dins de les finalitats de la fundació.*

*10.3 La necessitat i la conveniència de les operacions de disposició o gravamen directe o indirecte han d’estar justificades i acreditades documentalment. El Patronat, abans de fer els actes de disposició, ha de comptar amb la informació adequada per prendre la decisió responsablement.*

*10.4 Es requereix prèvia autorització del Protectorat per fer actes de disposició, gravamen o administració extraordinària en els casos següents:*

*a) si el donant ho ha exigit expressament,*

*b) si ho estableix una disposició estatutària*

*c) Si els béns o drets objecte de disposició s’han rebut d’institucions públiques o s’han adquirit amb fons públics.*

*10.5. El Patronat pot fer, sempre que sigui necessari i de conformitat amb el que aconsellin la conjuntura econòmica i la legislació vigent, les modificacions convenients en les inversions del patrimoni fundacional.*

* 1. *Per a la realització d’actes de disposició sobre els béns i drets que constitueixin el patrimoni fundacional i per a l’acceptació d’herències, llegats o altres béns i drets susceptibles d’integrar el capital fundacional, s’exigeix el vot favorable de la majoria absoluta del Patronat i el compliment dels requisits legalment previstos.*

*10.7. Quan els actes de disposició, alienació o gravamen requereixin l’adopció d’una declaració responsable caldrà el vot favorable de dos terços del nombre total de patrons, sense computar els que no puguin votar per raó de conflicte d’interessos amb la fundació.*

***Article 11. Règim comptable***

*11.1. La Fundació ha de portar un llibre diari i un llibre d’inventari i de comptes anuals.*

*11.2. El Patronat de la Fundació ha de fer l’inventari i ha de formular els comptes anuals de manera simultània i amb data del dia de tancament de l’exercici econòmic, de conformitat amb els principis de comptabilitat generalment admesos i amb les disposicions que en cada cas siguin aplicables.*

*L’exercici s’ha de tancar el 31 de desembre.*

*11.3. Els comptes anuals formen una unitat i estan integrats per:*

1. *el balanç de situació,*
2. *el compte de resultats,*
3. *el compte d’estat de situació de canvis en el patrimoni net,*
4. *el compte d’estat de situació de fluxos en efectiu i*
5. *la memòria, en la qual s’ha de completar, ampliar i comentar la informació continguda en el balanç i en el compte de resultats, i s’han de detallar les actuacions realitzades en compliment de les finalitats fundacionals i concretar el nombre de beneficiaris i els serveis que aquests han rebut, com també els recursos procedents d’altres exercicis pendents de destinació, si n’hi ha, i les societats participades majoritàriament, amb indicació del percentatge de participació.*

*11.4. La informació sobre les declaracions responsables i sobre la perfecció dels actes o contractes que en són objecte ha de formar part del contingut mínim de la memòria dels comptes anuals.*

*11.5. El Patronat ha d’aprovar dintre dels sis mesos següents a la data de tancament de l’exercici els comptes anuals, els quals ha de presentar en la forma prevista legalment al Protectorat de la Generalitat de Catalunya per al seu dipòsit en el termini de 30 dies a comptar de la seva aprovació.*

*11.6. El Patronat ha d’aprovar i presentar, en relació amb les inversions financeres temporals que realitzi en el mercat de valors, un informe anual sobre el grau de compliment del codi de conducta que han de seguir les entitats sense ànim de lucre, de conformitat amb la normativa vigent o amb el que disposi l’autoritat reguladora.*

*11.7. Els comptes anuals s’han de sotmetre a una auditoria externa quan es donen les circumstàncies legalment previstes.*

*Encara que no es produeixin les circumstàncies legalment previstes perquè els comptes s’hagin de sotmetre a una auditoria, si una tercera part dels patrons la demana per raons justificades, perquè considera que hi ha alguna circumstància excepcional en la gestió de la Fundació que aconsella que es dugui a terme, s’ha de convocar una reunió del Patronat en el termini màxim d’1 mes a comptar de la petició, a fi d’acordar de forma motivada la realització o no-realització de l’auditoria de comptes sol·licitada. Si no es convoca el Patronat en el termini indicat o si, un cop convocat amb aquesta finalitat, s’acorda no dur a terme l’auditoria, els patrons interessats poden adreçar la seva petició al Protectorat, d’acord amb el que estableix el Codi civil de Catalunya.*

***Article 12. Recursos anuals***

*Els recursos econòmics anuals de la Fundació han d’estar integrats per:*

1. *les rendes i rendiments produïts per l’actiu,*
2. *els saldos favorables que puguin resultar de les activitats fundacionals i*

*c) les subvencions i altres liberalitats rebudes amb aquesta finalitat que no hagin d’incorporar-se al patrimoni fundacional.*

***Article 13. Aplicació obligatòria***

*La Fundació ha de destinar al compliment dels fins fundacionals almenys el setanta per cent de les rendes i altres ingressos nets anuals obtinguts. La resta l’ha de destinar o bé al compliment diferit de les finalitats o bé a l’increment dels seus fons propis. El Patronat ha d’aprovar l’aplicació dels ingressos.*

*Si la Fundació rep béns i drets sense que se n’especifiqui la destinació, el Patronat ha de decidir si han d’integrar la dotació o han d’aplicar-se directament a la consecució dels fins fundacionals.*

*L’aplicació d’almenys el setanta per cent dels ingressos al compliment de les finalitats fundacionals, s’ha de fer efectiva en el termini de quatre exercicis a comptar de l’inici del següent al de l’acreditació comptable.*

***Article 14. Despeses de funcionament***

*Les despeses derivades del funcionament del Patronat i dels seus òrgans delegats, sense comptar a aquest efecte el cost de les funcions de direcció o gerència, no poden ser superiors al 5% dels ingressos nets obtinguts durant l’exercici.*

***Article 15. Participació en societats***

*La Fundació pot constituir societats i participar-hi sense necessitat d’autorització prèvia, llevat que això comporti l’assumpció de responsabilitat personal pels deutes socials.*

*La Fundació ha de comunicar al Protectorat en el termini de 30 dies l’adquisició i tinença d’accions o participacions socials que li confereixin, directament o indirectament, el control de societats que limitin la responsabilitat dels socis.*

*En tot cas, l’exercici per part de la Fundació de tasques d’administració de societats ha de ser compatible amb el compliment dels fins fundacionals.*

***CAPÍTOL IV***

***Organització i funcionament***

***Article 16. El Patronat***

*El Patronat és l’òrgan de govern i d’administració de la Fundació, la representa i gestiona, i assumeix totes les facultats i funcions necessàries per a la consecució dels fins fundacionals.*

***Article 17. Composició del Patronat i requisits per ser-ne membre***

*El patronat és un òrgan col·legiat que estarà format per l’Alcalde-President de l’Ajuntament de Capellades, que exercirà a la vegada el càrrec de President de la Junta del Patronat, un secretari que serà el regidor que tingui atribuïda la competència en matèria de serveis socials i pels vocals, el nombre del qual pot variar en funció dels grups polítics que obtinguin representació a l’Ajuntament de Capellades.*

 *Es nomenarà un vocal per cada grup polític.*

***Article 18. Designació, renovació i exercici del càrrec***

*El**primer Patronat s’ha de designar a la carta fundacional. Els nomenaments de nous patrons i el cobriment de vacants han de ser acordats pel Patronat.*

*Els patrons exerciran els seus càrrecs de Patrons amb caràcter vinculant al de membres de la Corporació, i del temps que ho siguin, cessant en les seves funcions fundacionals, en el moment que ho facin com a membres de l’Ajuntament.*

*Els membres del Patronat entren en funcions després d’haver acceptat expressament el càrrec mitjançant alguna de les formes establertes en la legislació aplicable.*

***Article 19. Gratuïtat***

*Els patrons exerceixen el càrrec gratuïtament, sens perjudici del dret a ser reemborsats de les despeses degudament justificades i a la indemnització pels danys que els ocasioni el desenvolupament de les funcions pròpies del càrrec.*

***Article 20. Facultats i delegació de funcions***

*Corresponen al Patronat totes les facultats que té estatutàriament atribuïdes i, en general, les que requereixi per a la consecució dels fins fundacionals, sense més excepcions que les establertes en la legislació aplicable i en aquests estatuts.*

*El Patronat pot delegar les seves funcions de conformitat amb aquests estatuts i la legislació aplicable. En tot cas, són indelegables i corresponen al Patronat amb caràcter exclusiu les facultats següents:*

*a) La modificació dels estatuts.*

*b) La fusió, l'escissió o la dissolució de la Fundació.*

*c) L'elaboració i l'aprovació del pressupost i dels documents que integren els comptes anuals.*

*d) Els actes de disposició sobre béns que, en conjunt o individualment, tinguin un valor superior a una vintena part de l'actiu de la Fundació, llevat que es tracti de la venda de títols valor amb cotització oficial per un preu que sigui almenys el de cotització. Tanmateix, es poden fer apoderaments per a l'atorgament de l'acte corresponent en les condicions aprovades pel Patronat.*

*e) La constitució o la dotació d'una altra persona jurídica.*

*f) La fusió, l'escissió i la cessió de tots o d'una part dels actius i els passius.*

*g) La dissolució de societats o d'altres persones jurídiques.*

*h) Els que requereixen l’autorització o aprovació del Protectorat o l’adopció d’una declaració responsable*

*i) L’adopció i formalització de les declaracions responsables*

*El que disposa aquest article s’ha d’entendre sense perjudici de les autoritzacions del Protectorat que siguin necessàries o de les comunicacions que se li hagin de fer de conformitat amb la legislació vigent.*

***Article 21. Règim de convocatòria***

*21.1. El Patronat es reuneix en sessió ordinària almenys una vegada l’any, i obligatòriament durant el primer semestre de l’any natural amb la finalitat d’aprovar els comptes anuals de l’exercici anterior.*

*S’ha de reunir en sessió extraordinària, prèvia convocatòria i a iniciativa del seu president/a, tantes vegades com aquest/a ho consideri necessari per al bon funcionament de la Fundació. També s’ha de reunir quan ho sol·liciti una quarta part dels seus membres, i en aquest cas la reunió s’haurà de fer dins els trenta dies següents a la sol·licitud.*

*21.2. El Patronat es pot reunir excepcionalment mitjançant videoconferència, multiconferència o qualsevol altre sistema que no impliqui la presència física dels patrons. En aquests casos és necessari garantir la identificació dels assistents a la reunió, la continuïtat en la comunicació, la possibilitat d’intervenir en les deliberacions i l’emissió del vot. La reunió s’ha d’entendre celebrada al lloc on es trobi el president. En les reunions virtuals s’han de considerar patrons assistents aquells que hagin participat en la multiconferència i/o videoconferència. La convocatòria de les reunions correspon al president i ha de contenir l’ordre del dia de tots aquells assumptes que s’han de tractar en la reunió, fora dels quals no es poden prendre acords vàlids.*

*21.3. La reunió s’ha de convocar almenys amb dos dies d’antelació respecte de la data prevista perquè tingui lloc.*

***Article 22. El president o presidenta***

*El president/a té les facultats següents:*

*a) Representar institucionalment la Fundació.*

*b) Ordenar la convocatòria, fixar-ne l’ordre del dia i presidir, suspendre i aixecar les sessions del Patronat, així com dirigir les deliberacions.*

*c) Decidir amb el seu vot de qualitat el resultat de les votacions en cas d’empat.*

*d) La resta de facultats indicades en aquests estatuts i aquelles que li siguin expressament encomanades pel Patronat, d’acord amb el que preveu la normativa aplicable.*

***Article 23. El secretari o secretària***

*El secretari/ària convoca, en nom del president/a, les reunions del Patronat i n’estén les actes, conserva el llibre d’actes i lliura els certificats amb el vistiplau del president/a.*

*Així mateix exerceix les altres funcions que són inherents al seu càrrec i li atribueixen aquests estatuts.*

***Article 24. Manera de deliberar i adoptar acords***

*El Patronat quedarà vàlidament constituït en primera convocatòria quan assisteixin a la reunió, en persona o degudament representats la majoria absoluta dels membres que constitueixen el patronat. En segona convocatòria caldrà que assisteixen almenys dos patrons.*

*Els membres del Patronat poden delegar per escrit a favor d’altres patrons el seu vot respecte d’actes concrets. Si un patró ho és perquè té la titularitat d’un càrrec d’una institució, pot actuar en nom seu la persona que pugui substituir-lo segons les regles d’organització de la mateixa institució.*

*Cada patró té un vot i els acords s’adopten per majoria de vots dels assistents, presents i representats, a la reunió. En cas d’empat decideix el vot de qualitat del president/a.*

*El director/a, pot assistir amb veu però sense vot a les reunions del Patronat quan hi és convocat.*

*El Patronat també pot convidar a assistir a les reunions, amb veu i sense vot, a les persones que consideri convenient.*

***Article 25. Majoria qualificada***

*Serà necessari el vot favorable de 2/3 dels membres dels patrons assistents per a l’adopció dels següents acords:*

*a) Modificació d’Estatuts*

*b) Escissió Fundació*

*c) Fusió Fundació*

*d) Dissolució Fundació*

***Article 26. De les actes***

*De cada reunió, el secretari/ària n’ha d’aixecar l’acta corresponent, que ha d’incloure la data, el lloc, l’ordre del dia, les persones assistents, un resum dels assumptes tractats, les intervencions de què s’hagi sol·licitat que quedi constància i els acords adoptats, amb indicació del resultat de les votacions i de les majories.*

*Les actes han de ser redactades i firmades pel secretari/ària amb el vistiplau del president/a i poden ser aprovades pel Patronat a continuació d’haver-se realitzat la sessió corresponent o bé en la pròxima reunió. No obstant això, els acords tenen força executiva des de la seva adopció, excepte si es preveu expressament, en els estatuts o a l’hora d’adoptar l’acord, que no són executius fins a l’aprovació de l’acta. Si són d’inscripció obligatòria, tenen força executiva des del moment de la inscripció.*

*La Fundació ha de portar un llibre d’actes en el qual constin totes les que hagin estat aprovades pel Patronat.*

***Article 27. Conflicte d’interessos.***

*- Els patrons i les persones indicades en l’article 312-9.3 del Codi Civil de Catalunya han d’abstenir-se de participar en tot tipus de negocis i activitats financeres que puguin comprometre l’objectivitat en la gestió de la Fundació.*

 *- Els patrons i les persones indicades en l’article 312-9.3 del Codi Civil de Catalunya no poden mantenir cap mena de relació professional o laboral amb la fundació ni exercir el càrrec de Director.*

*- Normes que estableixin limitacions patrimonials en participacions societàries, com per exemple, que els patrons i les persones indicades en l’article 312-9.3 del Codi Civil de Catalunya no poden participar en societats constituïdes o participades per la Fundació. No es poden establir contractes de compravenda o arrendament de béns immobles o de béns mobles d’extraordinari valor, de préstec de diners, ni de prestació de serveis retribuïts entre la Fundació i els patrons i les persones indicades en l’article 312-9.3 del Codi Civil de Catalunya.*

*- Deure d’inhibició: durant els dos anys següents al cessament com a patró no es podran prestar serveis professionals o laborals amb la Fundació ni en les societats en què hi participi.*

***Article 28. Cessament***

*1. Els patrons cessen en el càrrec per les causes següents:*

*a) Mort o declaració d’absència, en el cas de les persones físiques, o extinció, en el cas de les persones jurídiques.*

*b) Incapacitat o inhabilitació.*

*c) Cessament de la persona en el càrrec per raó del qual formava part del Patronat.*

*d) Finalització del termini del mandat, llevat que es renovi.*

*e) Renúncia notificada al Patronat.*

*f) Sentència judicial ferma que estimi l'acció de responsabilitat per danys a la Fundació o que decreti la remoció del càrrec.*

*g) Les altres que estableixen la llei o els estatuts.*

*2. La renúncia al càrrec de patró ha de constar de qualsevol de les formes establertes per a l'acceptació del càrrec, però només produeix efectes davant tercers quan s'inscriu en el Registre de Fundacions.*

***CAPÍTOL V***

***Regulació d’altres òrgans. Composició i funcions***

***Article 29. El director o directora general***

*El Patronat podrà nomenar un director/a perquè dugui a terme la direcció executiva de la Fundació.*

*Aquest càrrec no podrà ser ocupat per un patró. El director/a assistirà a les reunions del Patronat amb veu però sense vot quan sigui expressament convidat.*

*El càrrec de director/a és retribuït, en els termes que es consideren adequats a la naturalesa i a la representativitat pròpies del càrrec i a les seves funcions.*

***CAPÍTOL VI***

***Modificacions estatutàries i estructurals i dissolució***

***Article 30. Modificacions estatutàries i estructurals i dissolució***

*El Patronat, mitjançant un acord adoptat de conformitat amb l’establert en l’article 26 d’aquests estatuts i la normativa aplicable, i prèvia convocatòria expressa, pot modificar els estatuts, acordar la fusió, l’escissió o la dissolució o extinció de la Fundació, amb l’autorització del Protectorat d’acord amb la legislació aplicable.*

***Article 31. Causes de dissolució***

 *La Fundació es dissoldrà per les causes següents:*

*a) Compliment íntegre de la finalitat per a la qual s'ha constituït o impossibilitat d'assolir-la, llevat que sigui procedent de modificar-la i que el Patronat n’acordi la modificació.*

*b) Il·licitud civil o penal de les seves activitats o finalitats declarada per una sentència ferma.*

*c) Obertura de la fase de liquidació en el concurs.*

*d) Les altres que estableixen la llei o els estatuts.*

***Article 32. Procediment de dissolució i destí del seu patrimoni***

*El patronat durà a terme la liquidació del patrimoni fundacional d’acord amb un dels sistemes de liquidació dels previstos en el Codi Civil de Catalunya: liquidació dels actius i passius*

 *Liquidació dels actius i passius*

*1.- La dissolució de la Fundació requereix l’acord motivat del Patronat adoptat de conformitat amb l’establert en l’article 25 d’aquests estatuts i l’ha d’aprovar el Protectorat.*

*2.- La dissolució de la Fundació comporta la seva liquidació, que han de dur a terme el patronat, els liquidadors, si n’hi ha , o, subsidiàriament, el Protectorat.*

*3.- El patrimoni romanen s’ha d’adjudicar a altres fundacions o entitats sense ànim de lucre amb finalitats anàlogues a les de la Fundació o bé a entitats públiques . En tot cas, les entitats destinatàries del patrimoni han de ser entitats beneficiaries del mecenatge d’acord amb la legislació fiscal vigent.*

*4.- L’adjudicació o la destinació del patrimoni romanent ha de ser autoritzada pel Protectorat abans no s’executi.*